
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 818 

11 Σεπτεμβρίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση οργανικών θέσεων Αξκών Π.Α. 1 

Καθορισμός των όρων, των προϋποθέσεων, της διαδι¬ 
κασίας και των δικαιοοογητικών για τη χορήγηση 
των αδειών διενέργειας των ψυχαγωγικών τεχνικών 


παιγνίων έτους 1997 και κάθε άλλης λεπτομέρειας 
για την εφαρμογή του άρθρου 8 του Ν. 2515/ 
1997 . 2 

Άδεια εγκατάστασης, για κτιριακή επέκταση, του ερ¬ 
γοστασίου παραγωγής ιατρικών προϊόντων, της ΕΛ- 
ΒΙΟΝΥ Α.Ε., στον Δήμο Βάλτου Αρχαίας Κορινθίας 
του Νομού Κορινθίας. 3 

Τροποποίηση της 407756/6081/20.9.94 κοινής 
υπουργικής απόφασης «Πρόγραμμα πρόωρης Συ- 
νταξιοδότησης Αγροτών στα πλαίσια εφαρμογής 
του Καν. (ΕΟΚ) 2079/92» . 4 


Κύρωση αναγκαστικού αναδασμού αγρ/τος (τμήμα) 
Πολιάς Ν. Έβρου έτους 1989-92 αναθ/ση 1995 . 5 

Κύρωση αναγκαστικού αναδασμού αγρ/τος (τμήμα) 
Μεταξάδων Ν. Έβρου έτους 1989-92 αναθ/ση 
1994 . 6 

Κύρωση αναγκαστικού αναδασμού αγρ/τος (τμήμα) 
Αβδελλας - Διδ/χου έτους 1989-92 αναθ/ση 1994 7 

Κύρωση αναγκαστικού αναδασμού αγρ/τος (τμήμα) 
Αλεποχωρίου Διδ/χου έτους 1989-92 . 8 

Διορθώσεις σφαλμάτων 

Διορθώσεις σφαλμάτων στη 2515/5/14-α' από 
13.8.97 (ΦΕΚ Β' - 743/25.8.97) απόφαση των 
Υπουργών Περιβάλλοντος, Χωροταξίας και Δημο¬ 
σίων Έργων, Δημόσιας Τάξης και Μεταφορών και 
Επικοινωνιών «Τεχνικές προδιαγραφές των ειδικών 
συσκευών μέτρησης ταχύτητας των οδικών οχημά- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.932ΜΑ-831032 (1) 

Σύσταση οργανικών θέσεων Αξκών Π.Α. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Το άρθρο 5 παράγρ. 3γ του Ν. 2292/95 «Οργάνωση 
και Λειτουργία Υπουργείου Εθνικής Άμυνας, Διοίκηση και 
Έλεγχος των Ενόπλων Δυνάμεων και Άλλες Διατά¬ 
ξεις». 

β. Τα άρθρα 1 και 2 του Ν.Δ. 412/74 «Περί των Οργανι¬ 
κών θέσεων των Μονίμων Αξιωματικών των Ενόπλων Δυ¬ 
νάμεων». 

γ. Την υπ’ αρ. 1107147/1239/0006Α/4.10.96 από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

δ. Το άρθρο 27 του Ν. 2081 /92 (ΦΕΚ 154/10.9.92), δια 
του οποίου προστέθηκε το άρθρο 29Α στο Ν. 1558/85 
«Κυβέρνηση και Κυβερνητικά Όργανα». 

ε. Το άρθρο 1 του Ν. 2469/97. 

στ. Την υπ' αριθμ. 17 Γνωμάτευση της 15ης/14.5.97 
Συνεδρίασης του ΣΑΓΕ, αποφασίζουμε: 

Άρθρο 1 

1. Τη σύσταση πεντακοσίων πενήντα πέντε (555) οργα¬ 
νικών θέσεων Αξκών της Πολεμικής Αεροπορίας εντός 
των πλαισίων της οροφής της για κάλυψη των αναγκών αυ¬ 
τής, ως καθορίζονται στον ΠΙΝΑΚΑ του ΠΑΡΑΡΤΗΜΑΤΟΣ 
«Α», του οποίου η δημοσίευση στην Εφημερίδα της Κυ- 
βερνήσεως δεν κρίνεται αναγκαία. 

Άρθρο 2 

2. Από τις διατάξεις αυτής της απόφασης προκαλείται 
ετήσια δαπάνη σε βάρος του κρατικού προϋπολογισμού 
ύψους 12.180.000 δρχ., η οποία θα αντιμετωπιστεί από 
τις εγγεγραμμένες πιστώσεις του προϋπολογισμού ΓΕΑ 
(ΚΑΕ Ομάδας 0400/ΕΦ 11-410). Η προκαλούμενη δα- 


των» 

πάνη για τα πέντε επόμενα έτη (1998-2002) θα καλυφθεί 
με περιορισμό των λειτουργικών δαπανών του ΓΕΑ. 

Άρθρο 3 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΟΙΚΟΝΟΜΙΚΩΝ 

ΑΠ-ΑΘ. ΤΣΟΧΑΤΖΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 1090085/ 1005/Τ&Ε.Φ. (2) 

Καθορισμός των όρων, των προϋποθέσεων, της διαδικα¬ 
σίας και των δικαιοοογητικών για τη χορήγηση των 
αδειών διενέργειας των ψυχαγωγικών τεχνικών παι- 
γνίων έτους 1997 και κάθε άλλης λεπτομέρειας για την 
εφαρμογή του άρθρου 8 του Ν. 2515/1997. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις του δευτέρου εδαφίου της παρ. 13 του 
Ν. 2515/1997 «Άσκηση επαγγέλματος Λογιστή Φοροτε¬ 
χνικού, λειτουργία Σώματος Ορκωτών Εκτιμητών (Σ.Ο.Ε.) 
και άλλες διατάξεις» (ΦΕΚ Α’ 154). 

β. Την απόφαση του Πρωθυπουργού και του Υπουργού Οι¬ 
κονομικών 1107147/1239/0006Α/4.10.1996 (ΦΕΚ Β' 922), 
με την οποία μεταβιβάζονται αρμοδιότητες του Υπουργού Οι¬ 
κονομικών στους Υφυπουργούς Οικονομικών. 

γ. Τις διατάξεις του άρθρου 29Α του Ν. 1558/1985, 
όπως προστέθηκε με το άρθρο 27 του Ν. 2081/1992 
(ΦΕΚ Α’ 154) και αντικαταστάθηκε το πρώτο εδάφιο της 
παρ. 2 με τις διατάξεις της παρ. 2 του άρθρου 1 του Ν. 
2469/1997 (ΦΕΚ Α’ 38) και τη διαπίστωση ότι από τις δια¬ 
τάξεις της απόφασης αυτής δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

Προϋποθέσεις χορήγησης αδειών διενέργειας 
ψυχαγωγικών τεχνικών παιγνίων 

Οι άδειες διενέργειας ψυχαγωγικών τεχνικών παιγνίων 
της παραγράφου 2 του άρθρου 8 του Ν. 2515/1997 (ΦΕΚ 
Α' 154), χορηγούνται από τις αρμόδιες Αστυνομικές Αρ¬ 
χές, σε δημόσια εν γένει κέντρα (ξενοδοχεία, καφενεία, 
αίθουσες αναγνωρισμένων Σωματείων πάσης φύσεως και 
οιουσδήποτε χώρους προσιτούς στο κοινό), εφόσον συ¬ 
ντρέχουν οι ακόλουθες προϋποθέσεις: 

1. Ο αϊτών: 

α. Έχει συμπληρώσει το 18ο έτος της ηλικίας του. 
β. Δεν έχει καταδικαστεί τελεσίδικα για τα αδικήματα 
που προβλέπονται στο εδάφιο α’ παραγρ. 2 του άρθρου 1 
Π.Δ. 180/1979 (ΦΕΚ Α’ 46). 

γ. Δεν έχει στερηθεί των πολιτικών του δικαιωμάτων για 
όσο χρόνο διαρκεί η στέρηση και δεν τελεί υπό δικαστική 
συμπαράσταση. 

Προκειμένου περί Εταιρειών, Σωματείων, Συλλόγων, 
Ομίλων κ.λπ. οι προϋποθέσεις όλων των πρόηγούμενων 
εδαφίων αφορούν στο νόμιμο εκπρόσωποό τους. Οι απα¬ 


γορεύσεις των εδαφίων β’ και γ’, δεν ισχύουν, εάν πα¬ 
ρήλθε πενταετία από την έκτιση ή την παραγραφή της ποι¬ 
νής ή την δια χάριτος άφεση αυτής. 

2. Το δημόσιο κέντρο για το οποίο αιτείται η άδεια διε¬ 
νέργειας ψυχαγωγικών τεχνικών παιγνίων δεν τυγχάνει 
δυσεπιτήρητο. Ως δυσεπιτήρητο το δημόσιο κέντρο θεω¬ 
ρείται όταν: 

α. Διαθέτει περισσότερες από μία αίθουσες: 
β. Η κυρία είσοδος και έξοδος αυτού δεν βρίσκονται επί 
δημοσίας οδού ή διαθέτει και άλλη είσοδο ή έξοδο, που 
οδηγεί σε ιδιωτική κατοικία ή ακάλυπτους ιδιωτικούς χώ¬ 
ρους, απ’ όπου είναι ευχερής η διαφυγή των παικτών. 

γ. Η αίθουσα διεξαγωγής των παιγνίων βρίσκεται σε 
υπόγειο ή σε όροφο ή ημιόροφο του κτιρίου. 

δ. Οι υαλοπίνακες (τζαμαρίες) επικαλύπτονται με αδια¬ 
φανές χαρτί ή ύφασμα ή με άλλα αντικείμενα, με τα οποία 
παρεμποδίζεται η επιτήρηση της αίθουσας απ’ έξω. 

Άρθρο 2 
Δικαιολογητικά 

1. Για την έκδοση από την αρμόδια Αστυνομική Αρχή 
άδειας διενέργειας ψυχαγωγνικών τεχνικών παιγνίων σε 
καταστήματα αίθουσες ή χώρους, για τους οποίους έχουν 
εκδοθεί ή έχουν διατηρηθεί σε ισχύ άδειες ιδρύσεως και 
λειτουργίας υγειονομικού ενδιαφέροντος, σύμφωνα με 
την ΑΙβ/8577/8.9.1993 (ΦΕΚ Β’ 526) απόφαση του 
Υπουργού Υγείας και Πρόνοιας, υποβάλλονται από τον αι- 
τούντα (φυσικό πρόσωπο ή προκειμένου περί Εταιρειών, 
Σωματείων κ.λπ. από το νόμιμο εκπρόσωπό τους), τα πα¬ 
ρακάτω δικαιολογητικά: 

α. Επικυρωμένο αντίγραφο της άδειας ιδρύσεως και λει¬ 
τουργίας του καταστήματος. 

β. Αίτηση στην οποία αναφέρεται ο προβλεπόμενος επι¬ 
θυμητός αριθμός των παιγνιομηχανημάτων ή / και των ει¬ 
δικά διασκευασμένων τραπέζιών που πρόκειται να εγκα¬ 
τασταθούν στο κατάστημα, αίθουσα ή χώρο, για τον οποίο 
ζητείται η άδεια. 

γ. Φωτοαντίγραφο δελτίου ταυτότητος ή άλλου εγγρά¬ 
φου από τα προβλεπόμενα στο άρθρο 6 του Ν. 1599/ 
1986. 

δ. Απόσπασμα Ποινικού Μητρώου, 
ε. Πιστοποιητικό Πρωτοδικείου ότι δεν τελεί υπό δικα¬ 
στική συμπαράσταση. 

στ. Τέσσερις (4) πρόσφατες έγχρωμες φωτογραφίες, 
ζ. Θεωρημένη από την αρμόδιασ Δ.Ο.Υ. δήλωση απο- 
γραφής των παιγνιομηχανημάτων ή/και των ειδικά δια¬ 
σκευασμένων τραπέζιών. 

η. Επικυρωμένο αντίγραφο αποδεικτικού καταβολής 
του τέλους. 

2. Για τη χορήγηση άδειας διενέργειας ψυχαγωγικών τε¬ 
χνικών παιγνίων σε αμιγείς αίθουσες, υποβάλλονται τα δι- 
καιολογητικά των εδαφίων β έως και η της παραγράφου 1 
του παρόντος άρθρου, καθώς επίσης και τα ακόλουθα: 

α. Οποιοδήποτε έγγραφο από το οποίο να αποδεικνύε- 
ται η κυριότητα ή μίσθωση του καταστήματος από τον αι- 
τούντα ή παραχώρηση στον αιτούντα. 

β. Σχεδιάγραμμα κάτοψης της αίθουσας, υπό κλίμακα 
1:50, συνταχθέν από διπλωματούχο μηχανικό ή υπομηχα¬ 
νικό, σε δύο αντίτυπα. 

γ. Βεβαίωση της αρμόδιας Δ.Ο.Υ. περί ενάρξεως ασκή- 
σεως επιτηδεύματος. 

δ. Οικοδομική άδεια ή βεβαίωση της αρμόδιας Υπηρε- 

σίας Πολεοδομίας από την οποία να προκύπτει ότι η αί¬ 
θουσα για την οποία πρόκειται να εκδοθεί η άδεια, είναι 
χώρος κυρίας χρήσεως, προοριζόμενος για κατάστημα. 

ε. Προκειμένου περί πολυκατοικίας, αντίγραφο του κα¬ 
νονισμού της από τον οποίο να προκύπτει ότι δεν απαγο¬ 
ρεύεται η λειτουργία καταστήματος ή αίθουσας διενέρ¬ 
γειας ψυχαγωγικών τεχνικών παιγνίων. Εάν δεν υπάρχει κα¬ 
νονισμός της πολυκατοικίας, υπεύθυνη δήλωση του διαχειρι¬ 
στή ή της πλειοψηφίας των ιδιοκτητών του ακινήτου, από την 
οποία να προκύπτει ότι επιτρέπεται η λειτουργία καταστήμα¬ 
τος ή αίθουσας διενέργειας ψυχαγωγικών τεχνικών παι- 
γνίων. 

Η κατά τα ανωτέρω άδεια χορηγείται ύστερα από γνω¬ 
μοδότηση Τριμελούς Επιτροπής, που αποτελείται από (1) 
Αξιωματικό της Ελληνικής Αστυνομίας ως Πρόεδρο, έναν 
(1) μηχανικό της αρμόδιας Υπηρεσίας της Πολεοδομίας 
και έναν (1) επόπτη Δημόσιας Υγείας, ως μέλη, η οποία 
συγκροτείται με πράξη του Διευθυντού της οικείας Διεύ¬ 
θυνσης Ασφάλειας για τις Γενικές Αστυνομικές Διευθύν¬ 
σεις Αττικής και Θεσσαλονίκης, ή του διευθυντή της Αστυ¬ 
νομικής Διεύθυνσης, στην οποία υπάγεται η αρμόδια για 
τη χορήγηση της σχετικής άδειας Υπηρεσία. 

Η Επιτροπή αυτή γνωματεύει για την καταλληλότητα της 
αίθουσας από απόψεως αερισμού, φωτισμού, θέρμανσης, 
δομικής και λοιπών όρων, που ανάγονται στην προστασία 
της υγείας των θαμώνων, καθώς και για το δυσεπιτήρητο, 
όπως ορίζεται στην παράγραφο 2 του άρθρου 1, της πα¬ 
ρούσας απόφασης. 

3. Για τη χορήγηση άδειας διενέργειας ψυχαγωγικών 
τεχνικών παιγνίων σε χώρους λειτουργίας ψυχαγωγικών 
παιδιών (Λούνα - Παρκ), υποβάλλονται τα δικαιολογητικά 
των εδαφίων β έως και η της παραγρ. 1 του παρόντος άρ¬ 
θρου, καθώς και επικυρωμένο φωτοαντίγραφο της άδειας 
εγκατάστασης και λειτουργίας ψυχαγωγικών παιδιών της 
οικείας Δημοτικής ή Κοινοτικής Αρχής. Σε περιπτώσεις 
μετακίνησης σε άλλη περιοχή, δεν χορηγείται νέα άδεια, 
υφίσταται όμως η υποχρέωση καταβολής διαφοράς τέ¬ 
λους, εφόσον η νέα εγκατάσταση γίνει σε περιοχή για την 
οποία οφείλεται μεγαλύτερο τέλος. 

4. Για τη χορήγηση - ανανέωση των αδειών διενέργειας 
ψυχαγωγικών τεχνικών παιγνίων, σε καταστήματα, αίθου¬ 
σες ή χώρους, για τα οποία κατά το έτος 1995 ή 1996 είχε 
χορηγηθεί στο ίδιο πρόσωπο άδεια διενέργειας τεχνικών 
παιγνίων, απαιτείται η υποβολή μόνο των δικαιολογητικών 
των εδαφίων β έως και η της παραγράφου 1 του παρόντος 
άρθρου και επικυρωμένου φωτοαντιγράφου της άδειας 
τεχνικών παιγνίων ενός εκ των ως άνω ετών. 

5. Σε κάθε περίπτωση που για οποιονδήποτε λόγο (συ- 
νταξιοδότηση, θάνατο, πώληση κ.λπ.), γίνεται μεταβί¬ 
βαση, σε άλλο πρόσωπο, επιχείρησης στην οποία έχει ήδη 
χορηγηθεί άδεια διενέργειας ψυχαγωγικών τεχνικών παι- 
γνίων, η χορήγηση της άδειας στο νέο ιδιοκτήτη γίνεται, 
με την υποβολή των κατά περίπτωση προβλεπόμενων με 
την παρούσα δικαιολογητικών. 

6. Οι άδειας διενέργειας ψυχαγωγικών τεχνικών παι- 
γνίων σε πλοία γραμμών εσωτερικού, επαγγελματικά 
πλοία τουριστικών πλόων εσωτερικού, μόνιμα αγκυροβο¬ 
λημένα πλοία ή σε χερσαίους χώρους των λιμενικών ζω¬ 
νών, εκδίδονται από τις αρμόδιες Λιμενικές Αρχές, σύμ¬ 
φωνα με τα καθοριζόμενα στην παρούσα απόφαση. 

Για τη χορήγηση αδειών σε πλοία γραμμών εσωτερικού, 
επαγγελματικά πλοία τουριστικών πλόων εσωτερικού ή 


μόνιμα αγκυροβολημένα πλοία, θα υποβάλλεται αντί του 
επικυρωμένου αντιγράφου άδεια ίδρυσης και λειτουργίας 
καταστήματος υγειονομικού ενδιαφέροντος (εδάφιο α\ 
παράγραφος 1 άρθρου 2 της παρούσας), επικυρωμένο 
αντίγραφο του εγγράφου εθνικότητας και του Πρωτοκόλ¬ 
λου Γενικής Επιθεώρησης (ΠΓΕ) του πλοίου ή του επαγ¬ 
γελματικού πλοίου. 

Για τη χορήγηση αδειών σε αμιγείς αίθουσες των χερ¬ 
σαίων λιμενικών ζωνών τα δικαιολογητικά των εδάφιο β' 
και ε’ της παραγράφου 2 του παρόντος άρθρου θα θεω¬ 
ρούνται και θα εκδίδονται αντίστοιχα, από τον οικείο Ορ¬ 
γανισμό Λιμένα ή Λιμενικό Ταμείο. 

Η χορήγηση αδειών διενέργειας ψυχαγωγικών τεχνικών 
παιγνίων εναπόκεινται στην κρίση της οικείας Λιμενικής 
Αρχής, η οποία εξετάζει τα υποβληθέντα αιτήματα σε 
σχέση με την ανάλογη εφαρμογή των κριτηρίων που μνη¬ 
μονεύονται στην παράγρ. 3 του άρθρου 1 της αριθ. 3131 / 
17/96/28.2.97 Κ.Υ.Α. (ΦΕΚ Β’ 178). 

Ο έλεγχος της εφαρμογής των οριζομένων από τις δια¬ 
τάξεις του άρθρου 8 του Ν. 2515/1997 (ΦΕΚ Α* 154) 
ενεργείται στους χώρους αυτού από τις αρμόδιες Λιμενι¬ 
κές Αρχές και το ΣΔΟΕ. 

Άρθρο 3 

Περιορισμοί - Απαγορεύσεις - Κυρώσεις 

1. Η Αστυνομική Αρχή δύναται να αρνείται τη χορήγηση 
άδειας διενέργειας ψυχαγωγικών τεχνικών παιγνίων, σύμ¬ 
φωνα με τα οριζόμενα στην παράγραφο 1 του άρθρου 3 
του Π.Δ. 180/1979 (ΦΕΚ Α’ 46), όπως αντικαταστάθηκε 
από την παράγραφο 3 του άρθρου μόνου του Π.Δ. 231/ 
1989 (ΦΕΚ Α’ 109). 

2. Ως προς το ωράριο λήξης λειτουργίας των καταστημά¬ 
των ψυχαγωγικών τεχνικών παιγνίων, εφαρμόζονται οι σχετι¬ 
κές διατάξεις της υπ’ αριθ. 2/95 Αστυνομικής Διάταξης. 

3. Απαγορεύεται η με οποιονδήποτε τρόπο μετατροπή 
των παιγνιομηχανημάτων ψυχαγωγικών τεχνικών παιγνίων 
και η εγκατάσταση ή διενέργεια μικτών ή τυχερών παι- 
γνίων επί αυτών. Σε κάθε περίπτωση εγκατάστασης ή διε¬ 
νέργειας μικτών ή τυχερών παιγνίων, εφαρμόζονται ως 
προς τις κυρώσεις οι σχετικές διατάξεις του Β.Δ. 29/1971 
σύμφωνα με την παράγραφο 10 του Ν. 2515/1979 (ΦΕΚ 
Α’ 154). 

Άρθρο 4 

Διαδικασία έκδοσης αδειών 

1. Για την έκδοση άδειας διενέργειας ψυχαγωγικών τε¬ 
χνικών παιγνίων, ο ενδιαφερόμενος υποβάλλει στην αρμό¬ 
δια κατά τόπο Αστυνομική Αρχή, όλα τα προβλεπόμενα 
κατά περίπτωση δικαιολογητικά. 

2. Μετά την προσκόμιση των δικαιολογητικών, η Αστυ¬ 
νομική Αρχή εξετάζει αν συντρέχουν οι προβλεπόμενοι 
όροι και προϋποθέσεις και εντός ΙΟημέρου εκδίδει την 
άδεια διενέργειας ψυχαγωγικών τεχνικών παιγνίων. 

3. Αν ελλείπει κάποιο από τα απαιτούμενα δικαιολογη- 
τικά, η Αστυνομική Αρχή καλεί αμέσως τον ενδιαφερό¬ 
μενο να το προσκομίσει. 

4. Σε περίπτωση προσθήκης νέων παιγνιομηχανημάτων 
ή/και ειδικά διασκευασμένων τραπέζιών, ο ενδιαφερόμε¬ 
νος υποβάλλει στην αστυνομική αρχή εκδόσεως της 
άδειας, συμπληρωματική δήλωση απογραφής θεωρημένη 
από την αρμόδια Δ.Ο.Υ., για τα νέα παιγνιομηχανήματα ή/ 

και ειδικά διασκευασμένα τραπέζια, επικυρωμένο αντί¬ 
γραφο αποδεικτικού καταβολής του τέλους και εκδίδεται 
άμεσα νέα άδεια, χωρίς άλλη διαδικασία. 

Αρθρο 5 

Προσφυγή 

Κατά της αποφάσεως που απορρίπτει αίτημα για χορή¬ 
γηση άδειας διενέργειας ψυχαγωγικών τεχνικών παιγνίων, 
επιτρέπεται άσκηση ενδικοφανούς προσφυγής ως ακο¬ 
λούθως: 

α. Ενώπιον του διευθυντή της οικείας Διεύθυνσης 
Ασφαλείας, προκειμένου περί αποφάσεων που εκδίδο- 
νται από τα Τμήματα Ασφαλείας ή τα Αστυνομικά Τμή¬ 
ματα, που ασκούν καθήκοντα ασφαλείας των Γενικών 
Αστυνομικών Διευθύνσεων και ενώπιον του διευθυντή της 
οικείας Αστυνομικής Διεύθυνσης, προκειμένου περί απο¬ 
φάσεων των αντίστοιχων Τμημάτων δικαιοδοσίας της. 

β. Ενώπιον του οικείου Γενικού Αστυνομικού Διευθυντή 
ή Επιθεωρητή Αστυνομίας, προκειμένου περί αποφάσεων 
που εκδϊδονται από τις Διευθύνσεις Ασφαλείας ή τις 
Αστυνομικές Διευθύνσεις, αντίστοιχα. 

Αρθρο 6 

Περιεχόμενο των αδειών διενέργειας 
ψυχαγωγικών τεχνικών παιγνίων 

1. Στις εκδιδόμενες άδειες διενέργειας ψυχαγωγικών 
τεχνικών παιγνίων αναγράφονται τα στοιχεία ταυτότητας 
του αιτούντος, η διεύθυνση κατοικίας του, η επωνυμία της 
επιχείρησης ή Εταιρείας ή Σωματείου ή Συλλόγου ή Ομί¬ 
λου, καθώς και η πλήρης διεύθυνση του χώρου για τον 
οποίο χορηγείται η άδεια. 

Επίσης αναγράφονται, η υπηρεσία έκδοσης της άδειας, 
η ημερομηνία, οι σχετικές με την έκδοση διατάξεις, ο χρό¬ 
νος ισχύος της άδειας, τα στοιχεία του εκδόσαντος την 
άδεια Διοικητή Αξιωματικού και τίθεται η υπηρεσιακή 
σφραγίδα. 

2. Σε κάθε άδεια επικολλάται μία πρόσφατη φωτογρα¬ 
φία του αιτούντος, η οποία σφραγίζεται με την υπηρε¬ 
σιακή σφραγίδα, ενώ μία ίδια φωτογραφία με αντίγραφο 
της άδειας τηρείται στο αρχείο της υπηρεσίας. Αντίγραφο 
της άδειας υποβάλλεται και στην προϊσταμένη υπηρεσία 
της Αστυνομικής Αρχής εκδόσεως. 

3. Στις άδειες επισυνάπτονται θεωρημένα αντίγραφα 
της δήλωσης απογραφής και του αποδεικτικού καταβολής 
τέλους. 

4. Οι άδειες και τα προβλεπόμενα δικαιολογητικά επι¬ 
βαρύνονται με τα κατά περίπτωση οφειλόμενα τέλη χαρ¬ 
τοσήμου και λοιπά ένσημα. 

5. Στο έντυπο της άδειας μνημονεύονται οι κύριες υπο¬ 
χρεώσεις του δικαιούχου, ως εξής: 

«Από τις σχετικές διατάξεις απαγορεύονται κυρίως: 

α. Η διενέργεια μικτών και τυχερών παιγνίων. 

β. Η παρουσία ή συμμετοχή ανήλικων κάτω των 17 ετών. 

Η μη τήρηση των πιο πάνω απαγορεύσεων δύνανται να 
συνεπάγονται αφαίρεση της παρούσας άδειας». 

Αρθρο 7 

Τύπος, περιεχόμενο, υποβολή και θεώρηση της δήλωσης 
απογραφής 

1. Ο τύπος της δήλωσης απογραφής ορίζεται όπως το 
επισυναπτόμενο στην παρούσα υπόδειγμα (Α), το οποίο 


αποτελεί αναπόσπαστο τμήμα της απόφασης αυτής. Μέ¬ 
χρι να τυπωθεί το έντυπο αυτό θα χρησιμοποιούνται φωτο¬ 
τυπίες του επισυναπτόμενου υποδείγματος. 

2. Η δήλωση απογραφής υποβάλλεται στην αρμόδια για 
την φορολογία του εισοδήματος του υπόχρεου Δ.Ο.Υ., σε 
τρία αντίτυπα. 

Μαζί με τη δήλωση απογραφής υποβάλλεται στην κατά 
τα ανωτέρω αρμόδια Δ.Ο.Υ. και υπεύθυνη δήλωση του Ν. 
1599/1986 (ΦΕΚ 75), ότι: «στα παιγνιομηχανήματα ή/και 
στα ειδικά διασκευασμένα τραπέζια της συνυποβαλλόμε¬ 
νης δήλωσης απογραφής, διεξάνγονται και λειτουργούν 
αποκλειστικά και μόνο, ψυχαγωγικά τεχνικά παίγνια». 

Ο αρμόδιος υπάλληλος του τμήματος Εμμέσων και Ειδι¬ 
κών Φόρων της Δ.Ο.Υ. προβαίνει στη θεώρηση της δήλω¬ 
σης απογραφής και παραδίδει στον υπόχρεο δύο αντίτυπα 
αυτής (το ένα εκ των οποίων είναι το πρωτότυπο), ενώ ένα 
αντίτυπο μαζί με την υπεύθυνη δήλωση του Ν. 1599/ 
1986, παραμένει στη Δ.Ο.Υ. 

Αρθρο 8 

Επιβολή προστίμου 

Για την επιβολή του προβλεπόμενου από τις διατάξεις 
της παραγράφου 9 του άρθρου 8 του Ν. 2515/1997 προ¬ 
στίμου για εγκατάσταση ή λειτουργία ψυχαγωγικών τεχνι¬ 
κών παιγνίων σε παιγνιομηχανήματα ή σε ειδικά διασκευα¬ 
σμένα τραπέζια, χωρίς την καταβολή του νόμιμου τέλους ή 
για μη επικόλληση του σήματος θα εκδίδεται πράξη της 
αρμόδιας Δ.Ο.Υ. 

Η πράξη αυτή θα εκδίδεται για τις ανωτέρω παραβάσεις 
που θα διαπιστώνονται για το έτος 1997 ύστερα από σχε¬ 
τικό έγγραφο της αρμόδιας Αστυνομικής Αρχής ή του Σώ¬ 
ματος Δίωξης Οικονομικού Εγκλήματος. 

Γ ια τη σύνταξη του ως άνω εγγράφου θα χρησιμοποιεί¬ 
ται έντυπο όπως το σχετικό υπόδειγμα (Β) που επισυνά¬ 
πτεται στην απόφαση αυτή και αποτελεί αναπόσπαστο τμήμα 
της. Μέχρι να τυπωθεί το έντυπο αυτό θα χρησιμοποιούνται 
φωτοτυπίες του επισυναπτόμενου υποδείγματος. 

Η πράξη θα κοινοποιείται στον υπόχρεο κατά τις διατά¬ 
ξεις της φορολογικής δικονομίας ο οποίος μπορεί εάν αμ¬ 
φισβητεί την υποχρέωσή του να προσφύγει στα Διοικητικά 
Δικαστήρια εντός είκοσι (20) ημερών από την κοινοποί¬ 
ηση. 

Αναφορικά με το πρόστιμο αυτό, δεν είναι δυνατός ο 
περιορισμός του, λόγω διοικητικής επίλυσης της διαφο¬ 
ράς, πλην της περίπτωσης που αυτό έχει προσδιορισθεί 
σε ύψος μεγαλύτερο του προβλεπόμενου. 

Για την επιβολή του προστίμου θα χρησιμοποιείται 
έντυπο, όπως το σχετικό υπόδειγμα (Γ) που επισυνάπτεται 
στην απόφαση αυτή και αποτελεί αναπόσπαστο τμήμα 
της. Μέχρι να τυπωθεί το έντυπο αυτό θα χρησιμοποιού¬ 
νται φωτοτυπίες του επισυναπτόμενου υποδείγματος. 
Άρθρο 9 
Έναρξη ισχύος 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Από την έναρξη ισχύος της παύει να ισχύει κάθε προη¬ 
γούμενη με την οποία καθορίζονται με διαφορετικό τρόπο 
τα θέματα που ρυθμίζονται με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1997 
οι υπουργοί 

ΥΦΥΠ. ΟΙΚΟΝΟΜΙΚΟΝ ΔΗΜ. ΤΑΞΗΣ 

ΓΕΩΡΓΙΟΣ ΔΡΥΣ ΓΕΏΡΓΙΟΣ ΡΩΜΑΙΟΣ 

ΠΡΑΞΗ ΘΕΩΡΗΣΗΣ 


Από τη Δ.Ο.Υ.χορηγήθηκαν.σήματα, κατηγορίας 

για το έτος.με αύξοντες αριθμούς. 


Δεν χορηγήθηκαν σήματα για.παιγνιομηχανήμστα ή / και για.τραπέζια, 

λόγω του ότι, πριν την υποβολή της παρούσας είχε γίνει προμήθεια σημάτων γι' αυτά για το 
ίδιο έτος. 

Καταβλήθηκε συνολικό ποσό.δρχ. με βάση το. 

διπλότυπο είσπραξης. (6) 

.1997 

Ο ΠΡΟΪΣΤΑΜΕΝΟΣ 

ΤΟΥ ΤΜΗΜΑΤΟΣ ΕΜΜΕΣΩΝ ΚΑΙ Ε1Δ. ΦΟΡΩΝ 

(Τ.Σ.Υ.) 


ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΗΣ ΔΗΛΩΣΗΣ 
Η ΔΗΛΩΣΗ ΑΠΟΓΡΑΦΗΣ ΣΥΜΠΛΗΡΩΝΕΤΑΙ ΣΕ ΤΡΙΑ (3) ΑΝΤΙΤΥΠΑ 

(1) Η δήλωση απογραφής υποβάλλεται από τα φυσικά ή νομικά πρόσωπα που ασκούν την 
επιχείρηση εκμετάλλευσης των παιγνίων στο συγκεκριμένο κατάστημα στις αρμόδιες για 
τη φορολογία του εισοδήματος τους Δ.Ο.Υ. 

(2) Συμπληρώνεται με την ένδειξη (+) το κατά περίπτωση πεδίο. Με την ένδειξη αυτή μπορούν 
να συμπληρωθούν, κατά περίπτωση και περισσότερα του ενός πεδία 

(π.χ. όταν η δήλωση συμπληρώνεται για ανανέωση και ταυτόχρονα για επέκταση της άδειας). 

(3) Τα στοιχεία του ιδιοκτήτη συμπληρώνονται μόνο όταν τα ψυχαγωγικά τεχνικά παίγνια δεν 
ανήκουν στο πρόσωπο που τα εκμεταλλεύεται στο συγκεκριμένο κατάστημα. 

(4) Διαφορά τέλους υπολογίζεται μόνο στην περίπτωση που καταβάλλεται συμπληρωματικό ποσό 
λόγω προηγουμένης προμήθειας σήματος μικρότερης κατηγορίας για το ίδιο έτος στις 
περιπτώσεις μεταβίβασης ή μετακίνησής παιγνιομηχσνημάτων ή τραπέζιών σε περιοχή για την 
οποία προβλέπετσι μεγαλύτερο τέλος. 

Στις περιπτώσεις που έχει ήδη χορηγηθεί σήμα για το ίδιο έτος καταβάλλεται μόνο τυχόν 
διαφορά και δεν χορηγείται νέο σήμα. 

(5) Συμπληρώνεται το κατά περίπτωση πεδίο. 

(6) Το διπλότυπο είσπραξης εκδίδεται στο όνομα αυτού που. σύμφωνα με την παρούσα δήλωση 
επιβαρύνεται με το τέλος (δηλών ή ιδιοκτήτης). 

ΥΠΟΔΕΙΓΜΑ Β 


ΕΛΛΗΝΙΚΗ ΔΗΜΟΚΡΑΤΙΑ 

. Αρ. Πρωτ.: 


. ΠΡΟΣ: Δημόσια Οικονομική Υπηρεσία 

Τσχ. Δ/νση: (Δ.Ο.Υ.). 

Ταχ. Κωδ.: 

Πληροφορίες: 

Τηλέφωνο: 

ΚΟΙΝ.: 1 . ΥΠΟΥΡΓΕΙΟ ΟΙΚΟΝΟΜΙΚΩΝ 

Δ/νση Τελών & Ειδ. Φορολογιών 

* Σίνα 2-4, 106 72 ΑΘΗΝΑ 


ΒΕΒΑΙΩΣΗ ΠΑΡΑΒΑΣΗΣ 
ΓΙΑ ΕΠΙΒΟΛΗ ΠΡΟΣΤΙΜΟΥ αρ. 8 ν. 2515/1997 

1. ΕΝΕΡΓΗΙΑΝΤΕΣΤΟΝ ΕΛΕΓΧΟ. 


2. ΕΛΕΓΧΟΜΕΝΗ ΕΠΙΧΕΙΡΗΣΗ. 

ΟΝΟΜΑΤΕΠΩΝΥΜΟ Ή ΕΠΩΝΥΜΙΑ 
ΟΝΟΜΑ ΠΑΤΕΡΑ Ή ΣΥΖΥΓΟΥ. 


ΕΙΔΟΣ ΕΠΙΧΕΙΡΗΣΗΣ:. 

Δ/ΝΣΗ ΚΑΤΑΣΤΗΜΑΤΟΣ: 
Δ/ΝΣΗ ΚΑΤΟΙΚΙΑΣ:. 


3. Σας γνωρίζουμε ότι οι ανωτέρω. 

ενεργήσαντες έλεγχο στην ως άνω επιχείρηση, την. 

παρόντος και του (1). 

διαπίστωσαν την/τις κατωτέρω παράβαση/σεις: 

α. Εγκατάσταση ή λειτουργία. ( 

σε παιγνιομηχανήματα χωρίς την καταβολή του νόμιμου τέλους (2). 

β. Εγκατάσταση ή λειτουργία. ( 

χωρίς την καταβολή του νόμιμου τέλους. (2) 

γ. Μη καταβολή διαφοράς τέλους.δρχ. για 

ήτοι συνολικά.δρχ. (2) 

δ. Μη καταβολή διαφοράς τέλους.δρχ. για. 

τραπέζι/α, ήτοι συνολικά.δρχ. (2) 

ε. Μη επικόλληση σήματος σε. 

στ.Μη επικόλληση σήματος σε. 


• ημέρα.και ώρα. 

ψυχαγωγικού/ων τεχνικού/ών παιγνίου/ων 

) ειδικά διασκευασμένου/ων τραπεζιού/ών 

.( ) παιγνιομηχάνημα/τα. 

.( ) ειδικά διασκευασμένο/α 

.( ) παιγνιομηχάνημα/ατα. (2) 

) ειδικά διασκευασμένο/α τραπέζι/α. 


Οι ενεργήσαντες τον έλεγχο 


(Τ.Σ.Υ.) 


ΠΡΟΣΟΧΗ: Ονηγίες για τη συμπλήρωση της βεβαίωσης, στην πίσω σελίδα. 





































9162 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΟΔΗΓΙΕΣ 


(1) Συμπληρώνεται κατά περίπτωση με το ονοματεπώνυμο του επιχειρηματία, ή προκειμένου περί νομικών 
προσώπων με τα στοιχεία του νόμιμου εκπροσώπου αυτών. 

Στην περίπτωση που κατά την ώρα του ελεγχου βρίσκεται στην επιχείρηση προσωρινά υπεύθυνο άτομο, 
συμπληρώνονται τα πλήρη στοιχεία του, όπως αυτά αναγράφονται στην αστυνομική του ταυτότητα ή στο 
διαβατήριο κ.λ.π. 

(2) Συμπλρώνονται τα αντίστοιχα στοιχεία για την/τις κατά περίπτωση παράβαση/σεις. 


1>ζκ: 818 

ΥΠΟΔΕΙΓΜΑ Γ 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΟΝ 
ΔΗΜΟΣΙΑ ΟΙΚΟΝ. ΥΠΗΡΕΣΙΑ 

(ΔΟΥ). 

Ταχ. Δ/νση: 

Ταχ. Κωδ.: 

Πληροφορίες: 

Τηλέφωνο: 


ΠΡΑΞΗ ΕΠΙΒΟΛΗΣ ΠΡΟΣΤΙΜΟΥ τταρ. 9, αρ. 8. ν, 2515/1997 
Κατά 


ΟΝΟΜΑΤΕΠΩΝΥΜΟ Ή ΕΠΩΝΥΜΙΑ. 

ΟΝΟΜΑ ΠΑΤΕΡΑ Ή ΣΥΖΥΓΟΥ. 

ΕΙΔΟΣ ΕΠΙΧΕΙΡΗΣΗΣ;. ΖΖΖΖ 

Δ/ΝΣΗ ΚΑΤΑΣΤΗΜΑΤΟΣ;... 

Δ/ΝΣΗ ΚΑΤΟΙΚΙΑΣ;. 

Α-Φ.Μ. Α.Δ.Τ. 


Ο Προϊστάμενος Δ.Ο.Υ. 


Έχοντας υπόψη: 

1. Τις διατάξεις της πσρ. 9 του άρθρου 8 του ν. 2515/1997 "Άσκηση επαγγέλματος Λογιστή 
Φοροτεχνικού, λειτουργία Σώματος Ορκωτών Εκτιμητών (Σ.Ο.Ε.) και άλλες διατάξεις". 

2. Την αριθμ.βεβαίωση παράβασης. 


Επιβάλλομε 

στον ως άνω υπόχρεο, πρόστιμο δραχμών.(.), 

δεδομένου ότι στην ως άνω επιχείρησή του διαπιστώθηκε/καν η/οι κατωτέρω παράβαση/σεις: (2) 


Δίνουμε εντολή, όπως αρμόδιο δημόσιο όργανο κοινοποιήσει, με τη νόμιμη διαδικασία, την πράξη 
αυτή στον υπόχρεο. 


.199. 

Ο Προϊστάμενος Δ.Ο.Υ. 

(ΤΧΥ.) 


ΠΡΟΣΟΧΗ: Οδηγίες για τη συμπλήρωση του εντύπου, στην πίσω σελίδα. 

ΕΦΗΜΕΡΙΕ ΤΗΣ ΚΥΒΕΡΙΝΙΗΣΕΩΣ (ΤΕΥΧΟΣ ΔΕΥΤΕΡΟ) 


ΟΔΗΓΙΕΣ 


(1) Τίθεται κατά περίπτωση η Αστυνομική ή Λιμενική Αρχή ή η Υπηρεσία του Σώματος Δίωξης 
Οικονομικού Εγκλήματος που ενήργησαν τον έλεγχο. 

(2) Συμπληρώνεται η κατά περίπτωση παράβαση ή οι κατά περίπτωση παραβάσεις που είχαν 
διαπιστωθεί ως κατωτέρω: 

α. Εγκατάσταση ή λειτουργία.( ) ψυχαγωγικού/ών τεχνικού/ών παιγνίου/ων σε 

παιγνιομηχανήματα χωρίς την καταβολή του νόμιμου τέλους. 

β. Εγκατάσταση ή λειτουργία.( ) ειδικά διασκευασμένου/ων τρσπεζιού/ών χωρίς 

την καταβολή του νόμιμου τέλους. 

γ. Μη καταβολή διαφοράς τέλους.δρχ. για.( ) παιγνιομηχάνημα/τα, 

ήτοι συνολικά.δρχ. 

δ. Μη καταβολή διαφοράς τέλους.δρχ. για. ( ) ειδικά διασκευασμένο/α 

τραπέζι/α, ήτοι συνολικά.δρχ. 

ε. Μη επικόλληση σήματος σε . ( ) παιγνιομηχάνημα/τα. 

στ.Μη επικόλληση σήματος σε.( ) ειδικά διασκευασμένο/α τραπέζι/α 

Αριθ. 30320/1210/Φ6.66 (3) 

Αδεια εγκατάστασης, για κτιριακή επέκταση, του εργο¬ 
στασίου παραγωγής ιατρικών προϊόντων, της ΕΛΒΙΟΝΥ 
Α.Ε., στον Δήμο Βάλτου Αρχαίας Κορινθίας του Νομού 
Κορινθίας. 

ΟΙ ΥΠΟΥΡΓΟΙ ΑΝΑΠΤΥΞΗΣ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/1965, του Ν.Δ. 1150/1949, του 
Α.Ν. 207/1967, του από 15.10.1922 Β. Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο του Ν.Δ. 96/2.8.1973 και του Π.Δ. 
396/89 (ΦΕΚ 172/Α/16.6.89) για τον Οργανισμό της Γε¬ 
νικής Γραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/ 
5.9.91) άρθρο 12 παρ. 13 «Μεταβίβαση εξουσίας υπογρα¬ 
φής σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.74 και με αριθμό Α6/829/78. 

4. Το υπ’ αριθμό 27/29.1.96 (ΦΕΚ 19/Α/1.2.96) Προε¬ 
δρικό Διάταγμα «Συγχώνευση των Υπουργείων Τουρι¬ 
σμού, Βιομηχανίας Εν. & Τεχνολογίας και Εμπορίου στο 
Υπουργείο Ανάπτυξης». 

5. Την υπ’ αριθμό Φ6/25567/4572/15.1.1993 από¬ 
φαση, με την οποία χορηγήθηκε άδεια λειτουργίας, στο 
εργοστάσιο της ΕΛΒΙΟΝΥ Α.Ε., διάρκειας πέντε ετών, για 
μηχ/τα ισχύος 652,55 ΗΡ και αξίας 170.136.000 δρχ. 

6. Την από 3.4.97 αίτηση της ΕΛΒΙΟΝΥ Α.Ε., για τηνχο- 
ρήγηση άδειας κτιριακής επέκτασης του εργοστασίου 
της, παραγωγής ιατρικών προϊόντων. 

7. Τα σχεδιαγράμματα που έχουν υποβληθεί με την αί¬ 
τηση καθώς και τα λοιπά δικαιολογητικά στοιχεία. 

8. Την από 12.5.97 εισήγηση της υπηρεσίας μας και την 
γνωμάτευση του Ε.Ο.Φ. με αριθμό 0-432/18.6.97, απο¬ 
φασίζουμε: 

Χορηγούμε άδεια εγκατάστασης, διάρκειας ενός έτους, 
για κτιριακή επέκταση, του εργοστασίου παραγωγής ιατρι¬ 
κών προϊόντων της ΕΛΒΙΟΝΥ Α.Ε., όπως η εγκατάσταση 
αυτή εικονίζεται στα σχεδιαγράμματα που θεωρήσαμε με 
την παρούσα απόφασή μας και που έχει τα ακόλουθα ειδι¬ 
κότερα στοιχεία: 


ποί Κανονισμοί που ισχύουν για τέτοιου είδους εγκατα¬ 
στάσεις. 

γ. Να προσκομισθεί Πιστοποιητικό Πυρασφάλειας, που 
να καλύπτει και την επέκταση. 

δ. Να προσκομισθεί απόφαση έγκρισης περιβαλλοντι¬ 
κών όρων λειτουργίας, με την οποία θα πρέπει να προσαρ- 
μοσθεί πλήρως η ενδιαφερόμενη εταιρεία. 

ε. Για την λειτουργία της εν λόγω εγκατάστασης, θα 
πρέπει έγκαιρα να ζητηθεί η χορήγηση της σχετικής 
άδειας, από την υπηρεσία μας. 

στ. Πριν από οποιαδήποτε οικοδομική εργασία, θα 
πρέπει η εταιρεία να εφοδιασθεί με τις απαραίτητες οικο¬ 
δομικές άδειες από την αρμόδια Πολεοδομική Υπηρεσία, 
αντίγραφα των οποίων θα πρέπει να προσκομίσει στην 
υπηρεσία μας, προκειμένου να χορηγηθεί άδεια λειτουρ¬ 
γίας στην υπόψη εγκατάσταση. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λειτουρ¬ 
γήσει στο όνομα Φυσικού ή Νομικού Προσώπου άλλου 
εκτός του ανωτέρω αναφερομένου. 

6. Η παρούσα άδεια δεν απαλλάσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ραμμάτια: 

Για την χορήγηση της ανωτέρω άδειας εκδόθηκαν τα 
εξής γραμμάτια: 

α. Παράβολο Σειρά Α 1391332 (5.000 δρχ.) 
β. Παράβολο Σειρά Α 1825194 (4.000 δρχ.) 
γ. Παράβολο Σειρά Α 3031262 (500 δρχ.) 

Αθήνα, 12 Αυγούστου 1997 
Με εντολή Υπουργών 

0 Γ. ΓΡΑΜΜΑΤΕΑΣ ΒΙΟΜ/ΝΙΑΣ 0 Γ. ΔΙΕΥΘΥΝΤΗΣ ΥΓΕΙΑΣ 
ΚΥΡ. ΝΤΗΝΙΑΚΟΣ Γ. ΠΑΠΟΥΤΣΑΚΗΣ 

-♦- 

Αριθ. 343552/4922 (4) 

Τροποποίηση της 407756/6081/20.9.94 κοινής υπουργι¬ 
κής απόφασης «Πρόγραμμα πρόωρης Συνταξιοδότη- 
σης Αγροτών στα πλαίσια εφαρμογής του Καν. (ΕΟΚ) 
2079/92». 


α. θέση 

β. Κάτοχος 

γ. Ισχύς μηχανημάτων 


: θέση Βάλτος Αρχαίας Κορινθίας 
Νομός Κορινθίας 
ΕΛΒΙΟΝΥ Α.Ε. 

652,55 ΗΡ& 41,6 Κνν 


Συνολική ισχύς 652,55 ΗΡ & 41,6 Κ\Λ/ 

δ. Αξία μηχανημάτων : Υφισταμένων 170.136.000 


ΣΥΝΟΛΟ 170.136.000 δρχ. 


2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
«περί χορηγήσεως αδειών ίδρυσης και λειτουργίας πάσης 
μηχανολογικής εγκαταστάσεως» και με τους εξής όρους: 

α. Να ληφθούν όλα τα αναγκαία μέτρα για την προστα¬ 
σία και την ασφάλεια των εργαζομένων, 
β. Να τηρηθούν επακριβώς οι Υγειονομικοί όροι και λοι¬ 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 1, 2 και 3 του Ν. 1338/1983 
Εφαρμογή του Κοινοτικού Δικαίου (Α’ 34), όπως τροπο¬ 
ποιήθηκε από το άρθρο 6 του Ν. 1440/1984, από το άρ¬ 
θρο 65 του Ν. 1892/1990 (Α’ 101) και το άρθρο 19 του Ν. 
2367/95 (Α’ 261). 

β.Του άρθρου 1 παρ. 4 του Ν.Δ. 131/1974 «Περί παρο¬ 
χής οικονομικών ενισχύσεων εις την Γεωργική, Κτηνοτρο- 
φική, Δασικήν και αλιευτικήν παραγωγήν (Α* 220), όπως 
τροποποιήθηκε με το άρθρο 4 παρ. 2 του Ν. 1409/83 
(ΦΕΚ 199/Α/83). 

γ. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α’ 137), όπως το άρθρο αυτό προ- 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


στέθηκε με το άρθρο 27 του Ν. 2081/1992 (Α' 154). 

δ. Του άρθρου 39, πσρ. 10, του Ν. 2065/95, που αφορά 
τις κοινές αποφάσεις των Υπουργικών Γεωργίας και Οικο¬ 
νομικών για έγκριση οικονομικών ενισχύσεων. 

ε. Του άρθρου 1 του Ν. 2237/94 «Εφαρμογή του 
Καν. (ΕΟΚ) 2079/92 και ρύθμιση συναφών θεμάτων (ΦΕΚ 
149Α715.9.94). 

στ. Του Καν. (ΕΟΚ) 2079/92 του Συμβουλίου της 30ής 
Ιουνίου 1992 «για τη θέσπιση κοινοτικού καθεστώτος πα¬ 
ροχής, ενισχύσεων στην Πρόωρη Συνταξιοδότηση των γε¬ 
ωργών» (Ε.Ε.Αρ.Ε 215 της 30.7.92). 

2. Την αριθμ. Ε (94) 1282/14.7.94 απόφαση της Ε.Ε. 
με την οποία εγκρίθηκε το πρόγραμμα της «Πρόωρης Συ- 
νταξιοδότησης Αγροτών», στα πλαίσια της εκτέλεσης 
του Καν. (ΕΟΚ) 2079/92 στην Ελλάδα, όπως αυτή τροπο¬ 
ποιήθηκε με τις αριθμ. Ε (96) 10/8.2.96 και Ε(97)730/ 
20.5.97 αποφάσεις της αυτής Επιτροπής. 

3. Την κοινή απόφαση αριθμ. 1107147/1239/6Α7 
4.10.96 (ΦΕΚ 922 Β /7.10.96) του Πρωθυπουργού και 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

4. Την αριθμ. 407756/6081/20.9.94 απόφαση των 
Υπουργών Εθνικής Οικονομίας, Οικονομικών και Γεωρ¬ 
γίας «Πρόγραμμα Πρόωρης Συνταξιοδότησης Αγροτών 
στα πλαίσια εφαρμογής του Καν. 2079/92 (ΦΕΚ 711 Β7 
21.9.94) όπως αυτή έχει τροποποιηθεί με τις αριθμ. 
359475/2411 /31.5.95 και 302572/6200/29.2.96 
όμοιες. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

Η παράγρ. δ του άρθρου 6 της αριθμ. 407756/6081/ 
20.9.94 απόφασής μας, αντικαθίσταται, ως εξής: 

Σε περίπτωση αθέτησης των υποχρεώσεων από τους 
«διαδόχους γεωργούς “όπως αυτές καθορίζονται στον 
Καν. (ΕΟΚ) 2079/92 του Συμβουλίου και στις σχετικές 
εφαρμοστικές του διατάξεις, με απόφαση του οικείου Νο¬ 
μάρχη αποκλείονται από όλες τις ενισχύσεις και τα προ¬ 
γράμματα του Υπουργείου Γ εωργίας, για μια δεκαετία. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ ΝΙΚ. ΧΡΙΣΤΟΥΔΟΥΛΑΚΗΣ 

ΓΕΩΡΓΊΑΣ 

ΣΤΕΦ. ΤΖΟΥΜΑΚΑΣ 
-♦- 

Αριθ. 5319 (5) 

Κύρωση αναγκαστικού αναδασμού αγρ/τος (τμήμα) Πο- 
λιάς Ν. Έβρου έτους 1989-92 αναθ/ση 1995. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Τις διατάξεις του Ν. 2218/94 όπως τροποποιήθηκαν 
με τις διατάξεις του Ν. 2240/94 και 2307/95 και κωδικο- 
ποιήθηκαν με το Π.Δ. 30/1996. 

3. Την αριθμ. 37798/29.8.95 εγκύκλιο του Υπ. ΕΣ. 


4. Τον Οργανισμό της Νομαρχιακής Αυτοδιοίκησης Ρο¬ 
δόπης - Έβρου Νομαρχιακού Διαμερίσματος Έβρου. 

5. Την ΑΒ1630/28.9.95 απόφαση του Νομάρχη Έβρου 
για μεταβίβαση αρμοδιοτήτων στον Πρόεδρο της Επιτρο¬ 
πής Αγροτικού Τομέα. 

6. Σχετική εισήγηση της αρμόδιας Δ/νσης Αγροτικής 
Ανάπτυξης, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1989-92 αναθ. 1995 στην 
κτηματική περιοχή Πολιάς Ν. Έβρου, όπως αυτό απεικονί¬ 
ζεται στους συνταχθέντες από την Επιτροπή Αναδασμού 
κτηματολογικούς πίνακες και διαγράμματα της περιοχής 
αυτής. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ορεστιάδα, 21 Αυγούστου 1997 
Με εντολή Νομάρχη 

Ο Πρόεδρος της Επιτροπής Αγροτ. Τομέα 
ΘΕΟΔΩΡΟΣ ΓΚΟΥΓΚΟΥΣΚΙΔΗΣ 

-♦- 

Αριθ. 5318 (6) 

Κύρωση αναγκαστικού αναδασμού αγρ/τος (τμήμα) Μετα- 
ξάδων Ν. Έβρου έτους 1989-92 αναθ/ση 1994. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Τις διατάξεις του Ν. 2218/94 όπως τροποποιήθηκαν 
με τις διατάξεις του Ν. 2240/94 και 2307/95 και κωδικο- 
ποιήθηκαν με το Π.Δ. 30/1996. 

3. Την αριθμ. 37798/29.8.95 εγκύκλιο του Υπ. ΕΣ. 

4. Τον Οργανισμό της Νομαρχιακής Αυτοδιοίκησης Ρο¬ 
δόπης - Έβρου Νομαρχιακού Διαμερίσματος Έβρου. 

5. Την ΑΒ 1630/28.9.95 απόφαση του Νομάρχη Έβρου 
για μεταβίβαση αρμοδιοτήτων στον Πρόεδρο της Επιτρο¬ 
πής Αγροτικού Τομέα. 

6. Σχετική εισήγηση της αρμόδιας Δ/νσης Αγροτικής 
Ανάπτυξης, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1989-92 αναθ. 1994 στην 
κτηματική περιοχή Μεταξάδων Ν. Έβρου, όπως αυτό 
απεικονίζεται στους συνταχθέντες από την Επιτροπή 
Αναδασμού κτηματολογικούς πίνακες και διαγράμματα 
της περιοχής αυτής. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ορεστιάδα, 21 Αυγούστου 1997 
Με εντολή Νομάρχη 

Ο Πρόεδρος της Επιτροπής Αγροτ. Τομέα 
ΘΕΟΔΩΡΟΣ ΓΚΟΥΓΚΟΥΣΚΙΔΗΣ 

-♦- 

Αριθ. 5513 (7) 

Κύρωση αναγκαστικού αναδασμού αγρ/τος (τμήμα) 

Αβδελλας - Διδ/χου έτους 1989-92 αναθ/ση 1994. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Τις διατάξεις του Ν. 2218/94 όπως τροποποιήθηκαν 
με τις διατάξεις του Ν. 2240/94 και 2307/95 και κωδικο- 
ποιήθηκαν με το Π.Δ. 30/1996. 

3. Την αριθμ. 37798/29.8.95 εγκύκλιο του Υπ. ΕΣ. 

4. Τον Οργανισμό της Νομαρχιακής Αυτοδιοίκησης Ρο¬ 
δόπης - Έβρου Νομαρχιακού Διαμερίσματος Έβρου. 

5. Την ΑΒ 1630/28.9.95 απόφαση του Νομάρχη Έβρου 
για μεταβίβαση αρμοδιοτήτων στον Πρόεδρο της Επιτρο¬ 
πής Αγροτικού Τομέα. 

6. Σχετική εισήγηση της αρμόδιας Δ/νσης Αγροτικής 
Ανάπτυξης, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1989-92 αναθ. 1994 στην 
κτηματική περιοχή Αβδελλας Διδ/χου, όπως αυτό απεικο¬ 
νίζεται στους συνταχθέντες από την Επιτροπή Αναδασμού 
κτηματολογικούς πίνακες και διαγράμματα της περιοχής 
αυτής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ορεστιάδα, 1 Σεπτεμβρίου 1997 
Με εντολή Νομάρχη 

Ο Πρόεδρος της Επιτροπής Αγροτ. Τομέα 
ΘΕΟΔΩΡΟΣ ΓΚΟΥΓΚΟΥΣΚΙΔΗΣ 

-♦- 

Αριθ. 5512 (8) 

Κύρωση αναγκαστικού αναδασμού αγρ/τος (τμήμα) Αλε- 
ποχωρίου Διδ/χου έτους 1989-92. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Τις διατάξεις του Ν. 2218/94 όπως τροποποιήθηκαν 
με τις διατάξεις του Ν. 2240/94 και 2307/95 και κωδικο- 
ποιήθηκαν με το Π.Δ. 30/1996. 

3. Την αριθμ. 37798/29.8.95 εγκύκλιο του Υπ. ΕΣ. 

4. Τον Οργανισμό της Νομαρχιακής Αυτοδιοίκησης Ρο¬ 


δόπης - Έβρου Νομαρχιακού Διαμερίσματος Έβρου. 

5. Την ΑΒ 1630/28.9.95 απόφαση του Νομάρχη Έβρου 
για μεταβίβαση αρμοδιοτήτων στον Πρόεδρο της Επιτρο¬ 
πής Αγροτικού Τομέα. 

6. Σχετική εισήγηση της αρμόδιας Δ/νσης Αγροτικής 
Ανάπτυξης, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1989-92 στην κτηματική 
περιοχή Αλεποχωρίου Διδ/χου, όπως αυτό απεικονίζεται 
στους συνταχθέντες από την Επιτροπή Αναδασμού κτη- 
ματολογικούς πίνακες και διαγράμματα της περιοχής αυ¬ 
τής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ορεστιάδα, 1 Σεπτεμβρίου 1997 
Με εντολή Νομάρχη 

Ο Πρόεδρος της Επιτροπής Αγροτ. Τομέα 

ΘΕΟΔΩΡΟΣ ΓΚΟΥΓΚΟΥΣΚΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στη 2515/5/14-α’ από 13.8.97 (ΦΕΚ Β’ - 743/25.8.97) 
απόφαση των Υπουργών Περιβάλλοντος, Χωροταξίας και 
Δημοσίων Έργων, Δημόσιας Τάξης και Μεταφορών και 
Επικοινωνιών «Τεχνικές προδιαγραφές των ειδικών συ¬ 
σκευών μέτρησης ταχύτητας των οδικών οχημάτων», γίνο¬ 
νται οι εξής διορθώσεις: 

Στο άρθρο 1, παρ. 3, στον τέταρτο στίχο, ο αριθμός 
«50.0000» διορθώνεται στον ορθό «50.000». 

Στο άρθρο 2, παρ. 1, εδάφ. α\ περίπτ. (6), η λέξη «κα- 
τεύθυνησης» διορθώνεται στο ορθό «κατεύθυνσης». 

Στο άρθρο 2, παρ. 1, εδάφ. γ’, περίπτ. (1), η λέξη «δυνα- 
ότητα» διορθώνεται στο ορθό «δυνατότητα». 

(Από το Υπ. Δημόσιας Τάξης) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕϋΞΧ 223211 ΥΡΕΤΟΚ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βαο. Όλγας 188, 1ος ορ.-Τ.Κ. 546 55 (031 >423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 

δρχ. 

2.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

» 

Δ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 


500 

» 

Παράρτημα (Πίνακες επιτυχόντων διαγωνισμών) 

5.000 


250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 


Ανώτατου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

250.000 

» 

12.500 

» 

Προκηρύξεων Α.Σ.Ε.Π. 

10.000 


500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 


10.000 

» 


*■ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















